paragraph_text: U borbama između pristaša kralja Žigmunda i Ladislava Napuljskog, stao je na stranu Žigmunda, a u sukobu između splitskih plemića i pučana, stao je na stranu pučana te je 1398. godine aktivno sudjelovao u rasplamsavanju tog sukoba. Nakon što je 1402. godine, čitava Dalmacija pristala uz Ladislava Napuljskog, napadnut je u gradu pa je izbjegao na dvor Žigmunda Luksemburškog. Naslova splitskog nadbiskuoa odreako se tek 1413. godine kada je bio imenovan kaločko-bačkim nadbiskupom. Godine 1431. imenovan je sionskim biskupom.